section_heading: Trenerska karijera
paragraph_text: Nakon igračkih godina, Townley je postao nogometnim trenerom. Townley je prvi trenerski angažman imao u Njemačkoj, trenirajući Deutscher FC Prag. Kasnije je otišao trenirati Karlsruher FV, kojeg je odveo do jedinog naslova prvaka u povijesti, 1910. godine. Sljedeće godine, otišao je u sjevernobavarski nogometni klub SpVgg Fürth. Klub je tih dana postao najveći u Njemačkoj, s oko 3.000 članova. Townley je Fürth odveo do prva dva naslova prvaka Bavarske (Ostkreismeisterschaft), što je označilo početak njihovih zlatnih godina, koje su trajale do '30-ih.